Қазақстанның Еңбек Ері Алтын жұлдызы

«Қазақстанның Еңбек Ері» — атағы Қазақстан Республикасын экономикалық, әлеуметтік-гуманитарлық дамытудағы аса үздік жетістіктері үшін беріледі. «Қазақстанның Еңбек Ері» атағына ие болған адамдарға айрықша ерекшелік белгісі – Алтын жұлдыз және «Отан» ордені тапсырылады. Айрықша ерекшелік белгісі - «Қазақстанның Еңбек Ері» Алтын жұлдызы ордендік тағанға жалғастырушы шығыршалар арқылы бекітілген алқа. Сипаттамасы Алқа алтынның қорытпасынан жеті сәулелі көлемді жұлдыз түрінде орындалған. Оның бет жағы көтеріңкі, тегіс екі қырлы сәулелері бар, алмас қырларын еске салатын бедерлі суретпен әрленген. Жұлдыздың ортасында төменгі жағы бедерлі лентамен аяқталатын бидай масағының гүлдестесімен көмкерілген шеңбер орналасқан. Шеңбердің ортасында ашық кітап орналасқан, оның оң жақ бетінде металл балқымасымен металлургиялық шөміштің көлемді бейнесі, сол жақ бетінде - компьютердің көлемді бейнесі көрініс тапқан. Жұлдыздың сәулелері бойымен тереңдетілген бедерлі сыртқы бетіндегі ойықтың тегіс орталық бөлігінде «Қазақстанның Еңбек Ері» жазуы орналасқан. Жұлдыздың жоғарғы сәулесінің ұшында - тұтас ойылған көзді құлақша бар. «Қазақстанның Еңбек Ері» Алтын жұлдызының тағаны Қазақстан Республикасының мемлекеттік туы түстес қатқал лентамен қапталған бес бұрышты металл жапырақшасы пішіндес. Тағанның биіктігі 41 мм, ені 34 мм. Қатқыл лентаның үстіне, тағанды бойлай сәуле түріндегі жапсырма орнатылған, оның төменгі бөлігіне түссіз фианит бекітілген. Марапатталғандар # Аягүл Төреқызы Миразова — Алматыдағы Алтынсарин атындағы №159 гимназияның директоры (2008 жылғы 5 желтоқсандағы қаулы) # Геннадий Иванович Зенченко (1937–2016) — Солтүстік Қазақстан облысының Қызылжар ауданындағы «Зенченко және К» ауыл шаруашылық кәсіпорнының бас директоры (2008 жылғы 5 желтоқсандағы қаулы) # Әбіш Кекілбайұлы (1939–2015) — Қазақстанның қоғамдық-саяси қайраткері, Қазақстанның халық жазушысы (4 желтоқсан 2009 жылғы қаулысы) # Сайран Балкенұлы Бұқанов — Қостанай облысы «Қаркен» жауапкершілігі шектеулі серіктестігінің директоры, Меңдіқара ауданы (2009 жылғы 4 желтоқсандағы қаулы) # Бағдат Мұхаметұлы Шаяхметов (1946–2013) — Шығыс Қазақстан облысының «Өскемен титан-магний комбинаты» акционерлік қоғамының президенті (2009 жылғы 4 желтоқсандағы Жарлық) # Арғын Жүнісов (1928–2015) — еңбек ардагері, болатшы, ардагер Қарағанды металлургиялық комбинаты АҚ «АрселорМиттал Темиртау» Қарағанды облысы (2 шілде 2010 жылғы жарлығы). # Еркеғали Рахмадиұлы Рахмадиев (1932–2013) — Қазақ ұлттық өнер университетінің профессоры (2010 жылғы 7 желтоқсандағы қаулы)). # Валентин Иванович Двуреченский (1936–2014) — Қостанай облысы Қостанай ауданы «Заречное» ЖШС директоры (2011 жылғы 11 қарашадағы қаулы). # Әділхан Айтқазыұлы Кенжебаев — «Агрофирма „Казэкспортастық“» ЖШС бас директоры, Ақмола облысының Зеренді ауданы (2011 жылғы 11 қарашадағы қаулы). # Сергей Александрович Терещенко — «Интеграция» Халықаралық қорының Басқарма Төрағасы (2011 жылғы 05 желтоқсандағы Жарлық)). # Серік Қуандықұлы Ақшолақов — «Ұлттық нейрохирургия орталығы» АҚ Басқармасының төрағасы (2016 жылғы 5 желтоқсандағы № 382 Жарлығы). # Алмат Жанәбілұлы Тұрсынов — «ТПК „Карасу“» ЖШС бас директоры, Қостанай облысының Қарасу ауданы (ҚР Президентінің 2016 жылғы 5 желтоқсандағы №382 Жарлығы). # Асанәлі Әшімұлы Әшімов (1937–2025) — М.Әуезов атындағы Қазақ мемлекеттік академиялық драма театры көркемдік жетекшісі (ҚР Президентінің 2017 жылғы 18 мамырдағы №481 Жарлығы). # Руслан Тұржанұлы Қуатов — «Теңізшевройл» ЖШС бөлімнің басшысы (ҚР Президентінің 2017 жылғы 15 желтоқсандағы Жарлығы). # Жақсылық Әмірәліұлы Үшкемпіров (1951–2020) — «Жақсылық» ЖШС жетекшісі (ҚР Президентінің 2017 жылғы 15 желтоқсандағы Жарлығы). # Ахметжан Смағұлұлы Есімов — "Астана ЭКСПО-2017" ҰК басқармасының төрағасы (ҚР Президентінің 2017 жылғы 15 желтоқсандағы Жарлығы). # Юрий Борисович Померанцев (1923—2022) (2018 жылғы 3 мамырдағы № 678 Жарлығы) # Құралай Базарбайқызы Байменова (2018 жылғы 5 желтоқсандағы № 798 Жарлығы) # Сайрамбай Әліқұлұлы Дөненбаев (2018 жылғы 5 желтоқсандағы № 798 Жарлығы) # Алина Робертовна Соловьёва (2018 жылғы 5 желтоқсандағы № 798 Жарлығы) # Нұрсұлтан Әбішұлы Назарбаев (2019 жылғы 20 наурыздағы Жарлығы) # Әбдіжәміл Кәрімұлы Нұрпейісов (2019 жылғы 26 қазандағы № 194 Жарлығы) # Роза Қуанышқызы Рымбаева (2019 жылғы 29 қарашадағы № 207 Жарлығы) # Тұрсынбек Шамбұлұлы Мәкішев (2019 жылғы 29 қарашадағы № 207 Жарлығы) # Олег Николаевич Исаев (1967–2020) (марқұм, 2020 жылғы 13 шілдедегі № 370 Жарлығы) # Қалихан Есбосынұлы Қозыбағаров (1960–2020) (марқұм, 2020 жылғы 13 шілдедегі № 370 Жарлығы) # Вадим Борисович Басин (2020 жылғы 3 желтоқсандағы № 461 Жарлығы) # Мұрат Амангелдіұлы Қайыргелдин (2020 жылғы 3 желтоқсандағы № 461 Жарлығы) # Әлібек Мұсаұлы Дінішев (2021 жылғы 30 шілдедегі Жарлығы) # Әкім Ұртайұлы Әшімов (2021 жылғы 13 желтоқсандағы № 711 Жарлығы) # Мұхтар Есенжанұлы Төлеутаев (2021 жылғы 13 желтоқсандағы № 711 Жарлығы) # Александр Леонидович Хмёлев (2021 жылғы 13 желтоқсандағы № 711 Жарлығы) # Ілия Жақанұлы Жақанов (2022 жылғы 17 наурыздағы № 838 Жарлығы) # Төрегелді Шарманұлы Шарманов (2022 жылғы 17 наурыздағы № 838 Жарлығы) # Шәмші Қалдаяқов (марқұм, 2022 жылғы 15 маусымдағы № 931 Жарлығы) # Мұхтар Шаханов (2022 жылғы 16 маусымдағы № 933 Жарлығы) # Дулат Исабеков (2022 жылғы 14 қазандағы № 1046 Жарлығы) # Владимир Фёдорович Розметов (2022 жылғы 14 қазандағы № 1046 Жарлығы) Тағы қараңыз * Қазақстанның мемлекеттік марапаттары Дереккөздер